Комисија за сарадњу са удружењима грађана, на седници одржаној дана 19. августа 2025.године, а на основу члана 12. Правилника о начину финансирања пројеката удружења грађана средствима буџета општине Медвеђа, 08 број 06-43/2018/18 од 06. септембра 2018.године, а по спроведеном Јавном конкурсу за финансирање пројеката Удружења грађана за 2025. год. бр. 002421846 2025 06154 003 000 060 107 017 од 2. јуна 2025. године, утврђује

**ИЗВЕШТАЈ О СПРОВЕДЕНОМ ЈАВНОМ КОНКУРСУ ЗА УЧЕШЋЕ ОПШТИНЕ МЕДВЕЂА У ФИНАНСИРАЊУ ПРОЈЕКАТА УДРУЖЕЊА СРЕДСТВИМА ИЗ БУЏЕТА ОПШТИНЕ МЕДВЕЂА ЗА 2025.ГОДИНУ**

**I**

На основу Јавног конкурса општине Медвеђа за финансирање пројеката удружења грађана у 2025. години, пристиглa је укупно 12 (дванаест) пријавa удружења грађана и то:

1. Удружење гуслара и писаца епске поезије „Горња Јабланица“ Медвеђа под бр.03 003350868 2025 од 31.07.2025. године,
2. Удружење пензионера општине Медвеђа под бр. 03 003346866 2025 од 31.07.2025. године,
3. Удружење младих за очување народне традиције „Разиграно Коло“, под бр. 03 003396841 2025 од 05.08.2025. године,
4. КУД „Вез“ Медвеђа под бр. 03 003396932 2025 од 05.08.2025. године,
5. Пчеларско удружење „Апис“ Медвеђа под бр. 03 003408596 2025 од 06.08.2025.године,
6. Пчеларско друштво Медвеђа под бр.03 003412781 2025 од 06.08.2025. године,
7. Удружење бораца НОР-а 1941-1945.год. Медвеђа под бр.03 003412740 2025 од 06.08.2025. године,
8. Ловачко удружење „Горња Јабланица“ Медвеђа бр. 03 003408557 2025 од 06.08.2025. године,
9. Окружна организација слепих Лесковац под бр.03 003410574 2025 од 06.08.2025.године,
10. Удружење „Миа Ди Сербика“, бр.03 003422121 2025 од 07.08.2025.године,
11. Резервне војне старешине, Медвеђа бр. 04 3003439455 2025 од 08.08.2025.године и
12. Удружење грађана „Милица Величковић“, Медвеђа бр.04 3003449182 2025.године од 11.08.2025. године.

У 2025. години наведена средства опредељена су у Одлуци о буџету општине Медвеђа у оквиру позиције бр 85, економска класификација бр 481 - Дотације невладиним организацијама у износу од 1.000.000,00 динара.

 Општинско веће општине Медвеђа може одлучити да непосредно додели 5% нерасподељених средстава за буџетску годину удружењима грађана која нису регистрована на територији општине Медвеђа, под условом да својим пројектима/програмима заступају интересе општине Медвеђа и својим активностима представљају општину Медвеђа.

**II**

Од укупно 12 пријаве на конкурс за финансирање пројеката удуржења грађана, Комисија предлаже да се једна (1) пријава одбаци из разлога што није поднета у складу са Правилником о начину финансирања програма-пројеката удружења грађана средствима буџета општине Медвеђа, и то:

1. Пријава:Окружна организација слепих Лесковац – Удружење грађана није регистровано на територији општине Медвеђа, а супротно члану 2. Правилника о начину финансирања пројеката удружења грађана.

 **III**

**ПРЕДЛОГ ОДЛУКЕ О ИЗБОРУ ПРОЈЕКАТА УДРУЖЕЊА КОЈИ ЋЕ СЕ ФИНАНСИРАТИ ИЗ БУЏЕТА ОПШТИНЕ МЕДВЕЂА У 2025.ГОДИНИ, СА ИЗНОСОМ СРЕДСТАВА**

Комисија за сарадњу са удружењима грађана на територији општине Медвеђа, предлаже Општинском већу општине Медвеђа да донесу Одлуку о избору 12 пројеката који ће се финансирати средствима буџета општине Медвеђа у 2025.години са укупним износом од 950.000, 00 динара.

Предлаже се да се следећим Удружењима грађана одобре појединачни износи и то:

1. Удружење гуслара и писаца епске поезије Медвеђа 90.000,00 динара
2. Удружење пензионера Медвеђа\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 100.000,00 динара
3. Удружење за очување народне традиције„Разиграно коло“ 90.000,00 динара
4. КУД „Вез“Медвеђа 100.000,00 динара
5. Удружење грађана „Милица Величковић“, Медвеђа\_\_ 70.000,00 динара
6. Пчеларско друштво Медвеђа\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 70.000,00 динара
7. Удружење бораца НОР-а 1941-1945 год. Медвеђа 90.000,00 динара
8. Удружење „Миа Ди Сербика“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 60.000,00 динара
9. Пчеларско удружење пчелара „Апис“ 90.000,00 динара
10. Ловачко удружење „Горња Јабланица“Медвеђа 100.000,00 динара
11. Општинска организација Резервних војних старешина 90.000,00 динара

Комисија за сарадњу са удружењима грађана код следећег удружења грађана утврдила је неправилности, па Комисија предлаже Општинском Већу да наведеном удружењу не финансира предложене пројекте и то :

1. Окружна организација слепих Лесковац

**IV**

ПОУКА О ПРАВНОМ ЛЕКУ: Учесници конкурса имају право приговора у року од 8 дана од дана објављивања предлога листе одабраних пројеката на огласној табли општине Медвеђа и на званичној интернет презентацији општине Медвеђа. Одлуку о приговору која мора бити образложена, доноси Општинско веће општине Медвеђа у року од 15 дана од дана пријема приговора.

Приговор послати на адреси, ул. Краља Милана бр. 48, 16240 Медвеђа, за Комисију за сарадњу са удружењима грађана на територији општине Медвеђа.

Бр. предмета 003516595 2025 06154 003 000 060 109

У Медвеђи, дана 19. августа 2025. године

 . Председник комисије

 Марко Стојановић, дипл. правник